Държавен вестник, бр. 61, 2017 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  61
КОМИСИЯ ЗА ЕНЕРГИЙНО  
И ВОДНО РЕГУЛИРАНЕ
НАРЕДБА № 7  
от 19 юли 2017 г. 
за издаване, прехвърляне и отмяна на серти-
фикати за произход на електрическа енергия, 
произведена от високоефективно комбинирано 
производство на електрическа и топлинна 
енергия 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат условията 
и редът за:
1. издаване, прехвърляне и отмяна на сер­
тификатите за произход на електрическата 
енергия от високоефективно комбинирано 
производство на електрическа и топлинна 
енергия;
2. признаване на сертификатите за произход, 
издадени от компетентните органи в другите 
държави – членки на Европейския съюз.
(2) С наредбата се определят и обстоятел­
ствата, подлежащи на вписване в публичния 
регистър по чл. 25, ал. 1, т. 2 от Закона за 
енергетиката (ЗЕ), редът за вписване в регис­
търа и за получаване на информация.
(3) Дейностите по създаване, поддържане 
и използване на системата за издаване на 
сертификатите за произход се извършват от 
Комисията за енергийно и водно регулиране, 
наричана по-нататък „комисията“.
Чл. 2. Сертификатите за произход се издават 
от комисията като електронни документи по 
искане на производителя на електрическата 
енергия, произведена от високоефективно 
комбинирано производство на електрическа 
и топлинна енергия, и се използват от про­
изводителя, за да докаже, че електрическата 
енергия е произведена от високоефективно 
комбинирано производство на електрическа 
и топлинна енергия.
Чл. 3. Като произведена от високоефек­
тивно комбинирано производство на електри­
ческа и топлинна енергия се определя само 
електрическата енергия, за която е издаден 
съответен сертификат за произход.
Г л а в а  в т о р а
ИЗДАВАНЕ, ПРЕХВЪРЛЯНЕ И ОТМЯНА 
НА СЕРТИФИКАТИ ЗА ПРОИЗХОД
Чл. 4. (1) Производителите на електрическа 
енергия от високоефективно комбинирано 
производство на електрическа и топлинна 
енергия, независимо дали подлежат на ли­
цензиране по ЗЕ, подават в комисията заяв­
ление по одобрен от нея образец за издаване 
на сертификат за произход в срок до 14 дни 
след изтичане на периода, за който се иска 
издаване на сертификат за произход. 
(2) Заявление не се подава, когато в рам­
ките на календарния месец е произведена 
електрическа енергия от високоефективно 
комбинирано производство на електрическа 
и топлинна енергия в количество, по-малко 
от това, за което може да бъде издаден сер­
тификат за произход.
(3) Заявлението по ал. 1 съдържа:
1. трите имена и данните по документа 
за самоличност за физическите лица, съот­
ветно фирмата и код по БУЛСТАТ/ЕИК за 
юридическите лица и едноличните търговци –  
производители;
2. местонахождението и наименованието 
на производствената централа;
3. измереното на изхода на централата и 
подадено към съответната електрическа мре­
жа количество нетна електрическа енергия, 
произведена от високоефективно комбинирано 
производство на електрическа и топлинна 
енергия, за което се иска издаване на серти­
фикат, закръглено с точност до третия знак 
след десетичната запетая;
4. периода, през който е произведена елек­
трическата енергия;
5. опис на приложените към заявлението 
документи;
6. подпис/електронен подпис на лицето/
лицата, което/които представляват заявителя 
по търговска регистрация.
 (4) Към заявлението по ал. 1 се прилагат:
1. описание на производствената централа 
и технологията на производство;
2. информация и копия на документи за 
датата на въвеждане в експлоатация на про­
изводствената мощност;
3. информация (схеми) за местонахожде­
нието на уредите за търговско измерване и 
на регистриращите контролни уреди;
4. данни за произведеното количество елек­
трическа енергия от отделните съоръжения 
в производствената централа;
5. данни, използвани за определяне на 
количеството електрическа енергия, про­
изведена от високоефективно комбинирано 
производство на електрическа и топлинна 
енергия, и резултатите от оценката на ефек­
тивността на инсталациите за това произ­
водство, определени по реда на наредбата 
по чл. 162, ал. 3 ЗЕ;
6. копие от всички фактури, издадени при 
продажбата на електрическа енергия през 
периода, и копие от двустранно подписани 
протоколи за търговско мерене;
7. копие от месечните фактури, издадени 
при закупуването на природен газ, както и 
месечно извлечение от счетоводни справки, 
включващи количества и калоричност, за 
всички останали горива през периода;
8. документ/сертификат за осреднената 
долна работна калоричност на изгаряното 
гориво от даден вид;